અડધા કલાક ની મુસાફરી બાદ અમે સાનોકુડા ટાપુ પર પહોચ્યા. અહી રહેવા માટે તંબુઓ બાંધ્યા હતા. ટાપુ પર ની આ જગ્યા સાગા એકવા એડવેન્ચર નામની કંપની એ સરકાર પાસેથી કરાર પર લીધેલી છે. કંપની નો મૂળ ધંધો મોટર બોટ નું માળખું બનાવવાનો છે. કંપની ના ચાર ડાયરેક્ટરોમાના એક સોમનાથ ચક્રવર્તીનો અપૂર્વ કુદરત પ્રેમ આ ટાપુ ના ઇકો કેમ્પ માટે જવાબદાર છે. પોણા ભાગ નું જીવન મર્ચન્ટ નેવી માં વિતાવનાર સોમનાથ ચક્રવર્તીએ નિવૃત થયા બાદ ત્રણ ભાગીદારો સાથે હોડી નું માળખું બનાવતી કંપની સ્થાપી. એકદિવસ અનાયાસે તેઓ સાનોકુડા ટાપુ પહોચ્યા અને મગજ માં અહી ઇકો લોજ સ્થાપવાનું બી રોપાયુ અને સાગા ઇકો કેમ્પ નો જન્મ થયો.